Pasi arkëtoi 222 milionë euro nga shitja e Nejmarit, Barcelona tani nis punën për gjetjen e zëvendësuesit të brazilianit.
Prej kohësh ëndrra e drejtuesve katalanas është Filipe Kutinjo, por Liverpuli nuk e lëshon për asnjë shifër.
Kjo bën që Barça të përqendrohet te talenti i Dortmundit, Usman Dembele.
Francezi shkëlqeu sezonin e shkuar dhe ka konfirmuar se është një talent i madh, i aftë të përshtatet shumë mirë me futbollin dhe skemat e Barcelonës.
Gianluca Di Marzio raporton se Barça ka bërë një ofertë zyrtare: 70 milionë euro, plus bonuse. Dortmundi për momentin refuzon, por tani që Obamejang ka konfirmuar se nuk do të largohet, shitja e Dembelesë ka shumë gjasa të realizohet.